آمریکا، پکاکا ترورونو بسلمهیه داوام ائدیر
آمریکانین بو ایل وئرهجگی مقدار، هؤرگوته اؤتن ایل آییردیغی بودجهدن ۷۰ میلیون دلار داها چوخ
آمریکا ساوونما باخانلیغی (پنتاگون)، بؤلوجو ترور هؤرگوتو پکاکا/کاجکا/پ.ی.د-ی.پ.گیه بو ایل اوچون یاریم میلیارد دلار بودجه آییردی.
پنتاگونون حاضیرلادیغی سوریه راپورونا گؤره بو رقم، آمریکانین هؤرگوته اؤتن ایل آییردیغی بودجهدن ۷۰ میلیون دلار داها چوخ.
ترور هؤرگوتونه وئریلهجک ماشینلار، توپلار، تانک قارشیدی موشکلر (آنتی تانک) و مسلسللرین اولدوغو گئنیش لیسته اوچون ۴۳۳ میلیون دلار آیریلدی.
راپوردا، بیری تخمیناً ۱۷ مین دلار اولان آغیر سلاحلاردان ۳ مین ۵۰۰ عدد آلیناجاغی بیلدیریلرکن، ۳ مین ۵۰۰ دلار دگرلی پکاام آدلی توفنگلره ایسه ۲۰ میلیون دلارلیق بودجه آیریلدی.
قالان تخمیناً ۶۷ میلیون دلارلیق بودجه ایسه تروریستلرین ساغلیق و نقلیات خرجلری اوچون آیریلمیش.
واشینگتون، ترور هؤرگوتونه یالنیز سلاح وئرمیر، تروریستلرین ساییلارینی دا آرتیریر.
۲۵ مین اولدوغو ایفاده ائدیلن تروریست ساییسینین، ایل سونونا قدر ۳۰ مینه چاتدیریلاجاغی دا راپوردا قید اولونور.
دیگر یاندان، پنتاگون، ۲۰۱۹.جو ایل اوچون حاضرلانان بودجه لایحهسینده داعش ایله مباریزه اوچون، بؤلوجو ترور هؤرگوتو پ.ی.د/پکاکایا ائگیت-دونات(تعلیم-تجهیز) اوچون ۳۰۰ میلیون، "داعش قارشیدی سرحد گوونلیک احتیاجلاری" اوچون ده ۲۵۰ میلیون دولار اولماقلا توپلامدا ۵۵۰ میلیون دلار آییردی.
آمریکا رهبرلییندهکی کوالیسیونون اؤنجه ۳۰ مین نفردن اولوشاجاق سرحد گوونلیک قوهسی اولاراق آچیقلادیغی، آنجاق داها سونرا "ایچ گوونلیک و ثابتلیک گوجو" اولاراق آدلاندیردیغی ترور اوردوسو اوچون ده فوند آیریلمیش اولماسی دقت چکدی.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab